**Szada Nagyközség Önkormányzat Képviselő-testületének**

**…/2020. ( . ) önkormányzati rendelete**

**Szada Nagyközség Önkormányzat Képviselő-testületének szervezeti és működési szabályzatáról szóló 11/2020. (VII. 10.) önkormányzati** **rendelet módosításáról**

Szada Nagyközség Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Szada Nagyközség Önkormányzat Képviselő-testületének szervezeti és működési szabályzatáról szóló 11/2020. (VII. 10.) önkormányzati rendelet (a továbbiakban: R.) 59. §-a a következő (1a) bekezdéssel egészül ki:

„59. § (1a) A képviselő-testület a települési közterületi rend és tisztaság, valamint az önkormányzati vagyon védelme érdekében létrehozott közterület-felügyeletet a polgármesteri hivatal belső szervezeti egységeként működteti. A közterület-felügyelet működéséről a közterület-felügyeletről szóló önkormányzati rendelet rendelkezik. A közterület-felügyelet, valamint a közterület-felügyelő feladatait a polgármesteri hivatal szervezeti és működési szabályzata tartalmazza.”

**2. §**

A R. 60. §-a a következő (4) bekezdéssel egészül ki:

„60. § (4) A jegyzői tisztség betöltetlensége vagy a jegyző tartós akadályoztatása esetén a jegyző helyettesítésére a polgármesteri hivatal közszolgálati tisztviselőkről szóló törvény szerinti képesítéssel rendelkező köztisztviselője jogosult.”

**3. §**

Hatályát veszti a R. 1. melléklet

1. b) pontjában a „2/2015. (II. 13.)”,
2. c) pontjában a „16/2017. (XI. 24.)”,
3. d) pontjában a „4/2012. (III. 1.)”, valamint
4. e) pontjában a „10/2017. (VI. 30.)”

szövegrész.

**4. §**

E rendelet a kihirdetését követő napon lép hatályba, és az azt követő napon hatályát veszti.

|  |  |
| --- | --- |
| Szada, 2020 ………….  Pintér Lajos  polgármester | dr. Filó-Szentes Kinga  jegyző |

**I N D O K O L Á S**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 53. § (1) bekezdése értelmében a képviselő-testület a működésének részletes szabályait a szervezeti és működési szabályzatról szóló rendeletében határozza meg. Az önkormányzati jogok közé tartozik az önkormányzatok szervezetalakítási szabadsága. A törvény felhatalmazza a képviselő-testületet, hogy működésének részletes szabályait a szervezeti és működési szabályzatáról alkotott rendeletében határozza meg.

A közterület-felügyeletről szóló 1999. évi LXIII. törvény 1. § (7) bekezdése értelmében a Képviselő-testületnek a szervezeti és működési szabályzatában kell meghatároznia a felügyelet szervezeti formáját, a felügyelet, illetőleg a felügyelő feladatait.

Az Mötv. 83. § (3) bekezdése alapján a jegyzői tisztség betöltetlensége, illetve tartós akadályoztatása esetére a szervezeti és működési szabályzatban kell rendelkezni a jegyzői feladatok ellátásának módjáról.

A rendelet felülvizsgálata és felsőbb szintű jogszabályoknak történő megfeleltetése a tervezet szerint megtörtént.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:**

Szada Nagyközség Önkormányzat Képviselő-testületének Szada Nagyközség Önkormányzat Képviselő-testületének szervezeti és működési szabályzatáról szóló 11/2020. (VII. 10.) önkormányzati rendelet módosításáról szóló …/2020. ( . ) önkormányzati rendelete

**Társadalmi-gazdasági hatása**: nincs

**Költségvetési hatása:** nincs

**Környezeti, egészségi következményei**: nincsenek

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotását szükségessége, a rendelet megalkotásának elmaradása:** esetleges törvényességi észrevétel a jogalkotásról szóló törvényke történő megfelelés céljából.

**A rendelet alkalmazásához szükséges feltételek**:

- személyi: rendelkezésre áll

- szervezeti: rendelkezésre áll

- tárgyi: rendelkezésre áll

- pénzügyi: rendelkezésre áll